**OZNÁMENIE O SPRACÚVANÍ OSOBNÝCH ÚDAJOV PRE DOTKNUTÚ OSOBU - NIE ZAMESTNANCA**

**spoločnosti Euro Energy Slovakia Holding, as.s. podľa Nariadenia Európskeho parlamentu**

**a Rady (EÚ) 2016/679**

Spracúvaniu osobných údajov dotknutých osôb, ako aj ich ochrane, venuje spoločnosť Euro Energy Slovakia Holding, a.s. (ďalej EESH) maximálnu pozornosť, s dôrazom na predchádzanie neoprávneným zásahom do súkromia fyzických osôb a dodržiavanie zásad zákonného spracúvania.

Prevádzkovateľ, spoločnosť Euro Energy Slovakia Holding, a.s., sídlo: 903 01 Senec Lichnerova 38, Slovenská republika, IČO: 44 883 536, zapísaná v obchodnom registri Okresného súdu Bratislava I, číslo zápisu: Odd.: Sro, vložka č. 6066/B spracúva všetky osobné údaje v súlade s platnými právnymi predpismi, najmä s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a zákonom č. 18/2018 Z.z. o ochrane osobných údajov a o zmene a doplnení niektorých zákonov.

V tomto dokumente nájdete ako dotknutá osoba, ktorá nie je zamestnanec EESH, všetky náležitosti vyžadované čl. 13 GDPR ako aj iné potrebné informácie týkajúce sa spracúvania Vašich osobných údajov spoločnosťou EESH. Nie všetky dotknuté osoby majú svoje osobné údaje spracúvané na všetky účely, závisí to podľa potreby a okolností, prípadne obsahu výkonu činností pridelených dotknutým osobám a ich pracovného zaradenia.

**1. Spracovanie osobných údajov, právny základ, účel a rozsah**

* 1. Právny základ - plnenie zákonnej povinnosti

1.1.1. Určité právne predpisy stanovujú povinnosť EESH spracúvať osobné údaje dotknutých osôb a spracúvanie je nevyhnutné na splnenie zákonnej povinnosti prevádzkovateľa. V takom prípade sa nevyžaduje súhlas dotknutej osoby a dotknuté osoby sú povinné zniesť takéto spracúvanie ich osobných údajov a poskytnúť ich na spracúvanie. Bez poskytnutia ich osobných údajov prevádzkovateľ nebude môcť plniť zákonné povinnosti, čo môže mať negatívny dopad ako na prevádzkovateľa tak i na dotknutú osobu.

1.1.2. Zákonné povinnosti vyplývajú najmä (avšak nie výlučne) z nasledujúcich právnych predpisov v platnom znení:

a) Zákonník práce (zákon č. 311/2001 Z. z. ),

b) Zákon o bezpečnosti a ochrane zdravia pri práci (č. 124/2006 Z.z.)

c) Zákon o sociálnom poistení (č. 461/2003 Z.z.),

d) Zákon o zdravotnom poistení (č. 580/2004 Z.z.),

e) Zákon o dani z príjmov (č. 595/2003 Z.z.),

f) Občiansky zákonník (č. 40/1964 Zb.),

g) Civilný sporový poriadok (zákon č. 160/2015 Z.z.),

h) Trestný zákon (č. 300/2005 Z.z.),

i) Zákon o priestupkoch (č. 372/1990 Zb.),

j) Správny poriadok (zákon č. 71/1967 Zb.),

k) Zákon o súdnych exekútoroch a exekučnej činnosti (zákon č. 233/1995 Z.z.),

l) Obchodný zákonník (zákon č. 513/1991 Zb.),

m) Zákon o archívoch a registratúrach a o doplnení niektorých zákonov (č. 395/2002 Z.z.),

n) Zákon o účtovníctve (č. 431/2002 Z.z.),

o) zákon o ochrane osobných údajov ( č. 18/2018 Z.z.),

p) Zákon o niektorých opatreniach súvisiacich s oznamovaním protispoločenskej činnosti (č. 307/2014 Z.z.),

q) Zákon o hlásení pobytu občanov Slovenskej republiky a registri obyvateľov (č. 496/2002 Z.z.),

r) Zákon o hospodárskej mobilizácii a o zmene a doplnení zákona č. 387/2002 Z.z. o riadení štátu v krízových situáciách mimo času vojny a vojnového stavu (č. 179/2011 Z.z.).

1.1.3. Účelmi vyššie uvedeného spracúvania je najmä:

a) plnenie povinností EESH v oblasti personálnej, mzdovej agendy,

b) plnenie povinností EESH súvisiacich s dodržiavaním povinností vyplývajúcich z právnych predpisov o bezpečnosti a ochrane zdravia pri práci a pri zaisťovaní bezpečnosti a ochrany života a zdravia vrátane požiarnej ochrany,

c) prešetrovanie podnetov podľa zákona č. 307/2014 Z.z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov, v znení neskorších právnych predpisov,

d) plnenie zákonných povinností vyplývajúcich z daňových alebo účtovných predpisov,

e) plnenie povinností vyplývajúcich z § 7 ods. 10 zákona a nasl. č.179/2011 Z.z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu, v znení neskorších právnych predpisov,

f) plnenie zákonných povinností v súvislosti s poskytovaním ubytovacích služieb;

g) plnenie zákonných povinností súvisiacich s činnosťou právneho úseku (vypracovávanie zmlúv, príprava a zabezpečenie poverení, plnomocenstiev, licencií a povolení a pod.),

h) správa registratúry a archivácia.

1.2. Právny základ – Oprávnený záujem

1.2.1. Niekedy aplikuje EESH prísnejšie pravidlá ako sú stanovené v aplikovateľných právnych predpisoch za účelom za účelom ochrany našich oprávnených záujmov ale len v nevyhnutnom rozsahu, pričom tieto oprávnené záujmy vyplývajú zo špecifickej činnosti našej prevádzky, ktorá musí spĺňať prísne bezpečnostné, environmentálne požiadavky, požiadavky na zaistenie ochrany zdravia a života osôb, ktoré sa nachádzajú na území EESH.

1.2.2. Medzi tieto oprávnené záujmy patrí:

a) zaisťovanie bezpečnosti, ochrany života a zdravia, ochrana majetku a majetkových hodnôt pri vstupe, pohybe a opustení územia a objektov EESH,

b) vyhotovovanie a vydávanie osobných identifikačných kariet na trvalé a dočasné vstupy dotknutých osôb na územie a do objektov EESH,

c) ochrana verejného poriadku a bezpečnosti, odhaľovanie kriminality, odhaľovanie a dokumentovanie trestnej činnosti, porušenia predpisov a incidentov,

d) evidencia bezpečnostných a iných školení dodávateľov, organizácia ich oboznamovania a testovania,

e) plnenie povinností prevádzkovateľa súvisiacich s dodržiavaním povinností vyplývajúcich z predpisov o bezpečnosti a ochrane zdravia pri práci, dodržiavanie zásad BOZP, vyšetrovanie nežiadúcich udalostí,

f) evidencia odpracovaných hodín dodávateľov a prítomnosti v areáli EESH najmä za účelom fakturácie,

g) poskytnutie komunikačných a informačných zariadení, systémov a aplikácii, zabezpečenie technickej podpory a prístupov do aplikácií vybraným dodávateľom,

h) vybavovanie súdnych, priestupkových a trestnoprávnych konaní (trestné oznámenia),

i) vybavovanie agendy súvisiacej s vymáhaním pohľadávok dotknutých osôb,

j) vykonávanie opatrení súvisiacich s uvalenými ekonomickými a inými sankciami a požiadavkami právnych predpisov boja proti terorizmu a korupcii vrátane náležitého preverenia obchodných

k) administrácia obchodného vzťahu a vykonávanie obchodných transakcií s obchodnými partnermi, (evidovanie kontaktných údajov ich zamestnancov, evidencia mailovej komunikácie),

l) administrácia webovej stránky vrátane limitovaného počtu údajov pri použití cookies.

1.2.3. Prevádzkovateľ spracúva osobné údaje bez súhlasu dotknutej osoby aj vtedy, ak spracúvanie osobných údajov je nevyhnutné na účely akademické, umelecké, literárne alebo žurnalistické účely.

1.3. Právny základ - plnenie zmluvy

1.3.1. EESH musí zároveň spracúvať osobné údaje nevyhnutné na plnenie zmluvy (napr. darovacej, nájomnej), ktorej zmluvnou stranou je dotknutá osoba, alebo aby sa na základe žiadosti dotknutej osoby vykonali opatrenia pred uzatvorením zmluvy.

Aj v takom prípade je EESH oprávnený získavať osobné údaje priamo od dotknutej osoby bez jej súhlasu, bez ich poskytnutia EESH nemôže s dotknutou osobou vstúpiť do zmluvného vzťahu a plniť si povinnosti z nej vyplývajúce.

1.3.2. Účelom vyššie uvedeného spracúvania je najmä:

a) administrácia vzťahu s dotknutou osobou pred uzavretím pracovného pomeru alebo obdobného vzťahu (tzv. predzmluvné vzťahy),

b) vyhotovovanie zmlúv s fyzickými osobami (napr. týkajúcich sa hnuteľného a nehnuteľného majetku) a ich interná evidencia a administrácia,

c) vybavovanie žiadostí o finančnú podporu alebo materiálny dar a ponúk na reklamné partnerstvo vrátane vyhotovovania a administrácie príslušných zmlúv, zabezpečovanie účasti fyzických osôb (umelcov, moderátorov, atď.) na spoločenských, športových a iných firemných podujatiach.

1.4. Právny základ – súhlas

1.4.1. Pokiaľ osobné údaje nie sú spracúvané vyššie uvedenými spôsobmi, osobné údaje spracúva EESH vo výnimočných a ojedinelých prípadoch na základe dobrovoľne udeleného súhlasu dotknutej osoby na účely špecifikované v súhlase, napríklad vyhotovenie či použitie fotografie, zaradenie do evidenciu uchádzačov o zamestnanie, účasť na spoločenských, športových a dobrovoľníckych podujatiach spoločnosti. Poskytovanie osobných údajov formou súhlasu je dobrovoľné a slobodné.

1.4.2. Dotknutá osoba má právo kedykoľvek odvolať svoj súhlas, doručením písomného odvolania súhlasu na adresu sídla EESH. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

1.4.3. Staršie súhlasy, ktoré boli vyjadrené v súlade s podmienkami GDPR ostávajú v platnosti. Ostatné staršie súhlasy strácajú platnosť a tam kde účel aj naďalej trvá, sú osobné údaje spracúvané na základe iného právneho základu.

1.5. Kategórie osobných údajov

1.5.1. Medzi spracúvané údaje patria predovšetkým (avšak nielen) nasledujúce kategórie osobných údajov:

a) Identifikačné, kontaktné údaje: potrebné napríklad na evidenciu vstupov na majetok EESH najmä titul, meno, priezvisko, adresa trvalého pobytu, adresa prechodného pobytu, korešpondenčná adresa, dátum narodenia, štátna príslušnosť, druh a číslo dokladu totožnosti,

b) údaje personálnej agendy (ako sprostredkovateľ): napríklad meno, priezvisko, dátum narodenia, miesto narodenia, štátna príslušnosť, rodné číslo,

c) mzdové a odvodové údaje (ako sprostredkovateľ): napríklad údaje o prijatých a odoslaných platbách (najmä mzdách), údaje z výplatnej pásky, údaje nevyhnutné pre plnenie odvodových a daňových povinností,

d) údaje o zdravotnom stave:

- pre potreby plnenia povinností vyplývajúcich z právnych predpisov o bezpečnosti a ochrane zdravia pri práci, registrovanie a vyšetrovanie úrazov,

- (ako sprostredkovateľ) preventívneho al. pracovného lekárstva, posúdenie zdravotnej spôsobilosti zamestnanca a pod.,

e) prevádzkové údaje o vstupoch jednotlivých dotknutých osôb a o čase strávenom na území a v objektoch EESH, údaje o motorovom vozidle fyzickej osoby – nepodnikateľa,

f) fotografia,

g) údaje týkajúce sa prístupových práv a ako aj údaje zaznamenávané pri používaní informačných systémov a aplikácií (elektronické schvaľovanie, potvrdenia – logy, iné operácie, heslá, používateľské mená, apod.),

h) iné údaje súvisiace s výkonom prác (evidencia pridelených pracovných pomôcok, OOPP),

i) účtovné údaje: napríklad údaje o prijatých a odoslaných platbách, číslo bankového účtu.

j) Osobné údaje potrebné na vykonanie náležitého preverenia.

1.6. Doba uchovávania

1.6.1. EESH spracúva osobné údaje po dobu trvania účelu spracúvania a uchováva obvykle po dobu stanovenú príslušnými aplikovateľnými zákonmi, interným predpisom - Registratúrnym poriadkom a registratúrnym plánom, archívnym a bádateľským poriadkom alebo prevádzkovými dôvodmi, resp. svojimi oprávnenými záujmami.

1.7. Dotknuté osoby

1.7.1. Dotknutými osobami sú najmä:

a) účastníci právnych vzťahov (zmluvných, súdnych a pod.) so spoločnosťou EESH,

b) iné subjekty na základe právnych základov ustanovených Zákonom (súhlas dotknutej osoby, zmluva, resp. osobitný zákon),

c) členovia štatutárnych orgánov, zástupcovia a zamestnanci obchodných partnerov resp. ich subdodávateľov a spoločností, ktoré vlastnia majetok alebo majú v prenájme nehnuteľný majetok v areáli EESH a ich dodávatelia,

d) fyzické osoby na základe zmlúv medzi prevádzkovateľom a sprostredkovateľom (napr. zamestnanci obchodných spoločností, v ktorých má EESH priamy alebo nepriamy väčšinový podiel na hlasovacích právach,

e) návštevníci.

**2. Sprostredkovatelia /Tretie strany / Príjemcovia**

2.1. Prevádzkovateľ je oprávnený (najmä na základe písomnej zmluvy) poveriť spracúvaním osobných údajov Sprostredkovateľa. Na účely poverenia sprostredkovateľa spracúvaním osobných údajov sa súhlas dotknutej osoby nevyžaduje.

2.2. Zoznam aktuálnych sprostredkovateľov sa nachádza na internete EESH (vrátane uvedenia cezhraničného prenosu, tam kde je to potrebné) v časti Ochrana osobných údajov.

2.3. Sprostredkovatelia môžu vo vybraných prípadoch (a s predchádzajúcim súhlasom prevádzkovateľa) na poskytovanie služieb využívať služby subdodávateľa a poskytovať mu osobné údaje. Ak sprostredkovateľ zapojí do vykonávania osobitných spracovateľských činností v mene prevádzkovateľa ďalšieho sprostredkovateľa, tomuto ďalšiemu sprostredkovateľovi sa prostredníctvom zmluvy alebo iného právneho aktu podľa práva Únie alebo práva členského štátu uložia rovnaké povinnosti ochrany údajov, ako sa stanovujú v zmluve alebo inom právnom akte uzatvorenom medzi prevádzkovateľom a sprostredkovateľom, a to predovšetkým poskytnutie dostatočných záruk na vykonanie primeraných technických a organizačných opatrení takým spôsobom, aby spracúvanie spĺňalo požiadavky tohto nariadenia. Ak tento ďalší sprostredkovateľ nesplní svoje povinnosti ochrany údajov, pôvodný sprostredkovateľ zostáva voči prevádzkovateľovi plne zodpovedný za plnenie povinností tohto ďalšieho sprostredkovateľa.

2.4. Ako Prevádzkovateľ EESH neposkytuje osobné údaje dotknutých osôb tretím stranám a nesprístupňuje príjemcom s výnimkou, ak povinnosť poskytovať tieto údaje štátnym orgánom vyplýva pre Prevádzkovateľa (EESH) z osobitných právnych predpisov (najmä zákona č. 315/2016 Z.z. o registri partnerov verejného sektora, zákona o sociálnom poistení (zákon č. 461/2003 Z.z.), zákona o zdravotnom poistení (zákon č. 580/2004 Z.z.), zákona o dani z príjmov (zákon č. 595/2003 Z.z.), zákona o policajnom zbore (zákon č. 171/1993 Z.z.), zákona o súdnych exekútoroch a exekučnej činnosti (zákon č. 233/1995 Z.z.), Civilný sporový poriadok (zákon č. 160/2015 Z.z.), ) zákona o bankách (zákon č. 483/2001 Z.z.) a iných.

**3. Cezhraničný prenos**

3.1. Vo vybraných prípadoch, napríklad, ak ide o využitie služieb Sprostredkovateľa, dochádza k cezhraničnému prenosu osobných údajov. Cezhraničný prenos osobných údajov sa môže vykonávať len za podmienok a v rozsahu stanovenom aplikovateľnými právnymi predpismi. Dochádza k nemu až po splnení predpísaných právnych podmienok, obvykle po uzavretí zmluvy o spracúvaní a prenose osobných údajov.

3.2. Cezhraničný prenos a spracúvanie sú riadené pravidlami určenými v Zmluvách o prenose a spracúvaní osobných údajov obsahujúcich tzv. štandardné zmluvné doložky tak, ako boli vytvorené a prijaté Európskou Komisiou za účelom zaručenia primeranej úrovne ochrany osobných údajov pri ich cezhraničnom prenose alebo inými platnými primeranými zárukami na zabezpečenie primeranej úrovne ochrany osobných údajov.

**4. Práva dotknutých osôb**

4.1. Dotknuté osoby majú právo na základe písomnej žiadosti vyžadovať od Prevádzkovateľa:

4.1.1. Získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú, a ak tomu tak je, má právo získať prístup k týmto osobným údajom a tieto informácie:

a) účely spracúvania,

b) kategórie dotknutých osobných údajov,

c) príjemcovia alebo kategórie príjemcov, ktorým boli, alebo budú osobné údaje poskytnuté, najmä príjemcovia v tretích krajinách alebo medzinárodné organizácie,

d) ak je to možné, predpokladaná doba uchovávania osobných údajov alebo, ak to nie je možné, kritériá na jej určenie,

e) existencia práva požadovať od prevádzkovateľa opravu osobných údajov týkajúcich sa dotknutej osoby, alebo ich vymazanie, alebo obmedzenie spracúvania, alebo práva namietať proti takémuto spracúvaniu,

f) právo podať sťažnosť dozornému orgánu,

g) ak sa osobné údaje nezískali od dotknutej osoby, akékoľvek dostupné informácie, pokiaľ ide o ich zdroj,

h) ak sa osobné údaje prenášajú do tretej krajiny alebo medzinárodnej organizácii, dotknutá osoba má právo byť informovaná o primeraných zárukách.

4.1.2. Opravu alebo doplnenie svojich nesprávnych, neúplných alebo neaktuálnych osobných údajov, ktoré sú predmetom spracúvania, a to prostredníctvom doplnkového vyhlásenia,

4.1.3. Likvidáciu, resp. výmaz osobných údajov:

a) ktoré už nie sú potrebné na účely, na ktoré sa získavali, alebo inak spracúvali,

b) spracúvaných na základe súhlasu, ak dotknutá osoba súhlas odvolá a ak neexistuje iný právny základ pre spracúvanie,

c) ak dotknutá osoba namieta voči spracúvaniu podľa článku 21 ods. 1 GDPR a neprevažujú žiadne oprávnené dôvody na spracúvanie alebo dotknutá osoba namieta voči spracúvaniu podľa článku 21 ods. 2 GDPR,

d) ak sa spracúvali nezákonne,

e) ak musia byť vymazané, aby sa splnila zákonná povinnosť podľa práva Únie alebo práva členského štátu, ktorému prevádzkovateľ podlieha.

Toto právo sa neuplatňuje, pokiaľ je spracúvanie potrebné: na uplatnenie práva na slobodu prejavu a na informácie, na splnenie zákonnej povinnosti, ktorá si vyžaduje spracúvanie podľa práva Únie alebo práva členského štátu, ktorému prevádzkovateľ podlieha, alebo na splnenie úlohy realizovanej vo verejnom záujme, alebo pri výkone verejnej moci zverenej prevádzkovateľovi, na účely archivácie vo verejnom záujme, na účely vedeckého alebo historického výskumu či na štatistické účely, na preukazovanie, uplatňovanie alebo obhajovanie právnych nárokov.

4.1.4. Dotknutá osoba má právo na to, aby prevádzkovateľ obmedzil spracúvanie, pokiaľ ide o jeden z týchto prípadov:

a) dotknutá osoba napadne správnosť osobných údajov, a to počas obdobia umožňujúceho prevádzkovateľovi overiť správnosť osobných údajov,

b) spracúvanie je protizákonné a dotknutá osoba namieta proti vymazaniu osobných údajov a žiada namiesto toho obmedzenie ich použitia,

c) prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov,

d) dotknutá osoba namietala voči spracúvaniu podľa článku 21 ods. 1 GDPR, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.

Prevádzkovateľ posúdi vyššie uvedené námietky v súlade s aplikovateľným právom.

4.1.5. Dotknutá osoba má právo získať osobné údaje, ktoré sa jej týkajú a ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právopreniesť tieto údaje ďalšiemu prevádzkovateľovi bez toho, aby jej prevádzkovateľ, ktorému sa tieto osobné údaje poskytli, bránil, ak:

a) sa spracúvanie zakladá na súhlase, alebo na zmluve a

b) ak sa spracúvanie vykonáva automatizovanými prostriedkami.

Dotknutá osoba má pri uplatňovaní svojho práva na prenosnosť údajov právo na prenos osobných údajov priamo od jedného prevádzkovateľa druhému prevádzkovateľovi, pokiaľ je to technicky možné.

4.1.6. Dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka, ktoré je vykonávané z právneho základu *- splnenie úlohy realizovanej vo verejnom záujme alebo pri výkone verejnej moci zverenej prevádzkovateľov*i, alebo z právneho dôvodu *- spracúvanie je nevyhnutné na účely oprávnených záujmov, ktoré sleduje prevádzkovateľ alebo tretia strana*, vrátane namietania proti profilovaniu založenému na uvedených ustanoveniach. Prevádzkovateľ nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.

4.2. Dotknutá osoba môže uplatniť svoje právo:

a) písomne, alebo elektronicky, pričom z obsahu jej žiadosti musí vyplývať, že uplatňuje svoje právo, a aké o aké právo ide,

b) osobne ústnou formou do zápisnice, z ktorej musí byť zrejmé, kto právo uplatnil, čoho sa domáha a kedy a kto vyhotovil zápisnicu, jeho podpis a podpis dotknutej osoby, kópiu zápisnice je Prevádzkovateľ povinný odovzdať dotknutej osobe,

c) u sprostredkovateľa podľa písmena a) alebo písmena b).

4.3. Dotknutá osoba

a) sa v prípade akýchkoľvek otázok súvisiacich s ochranou osobných údajov môže kedykoľvek obrátiť na sekretariát spoločnosti, ktorý zodpovie prípadné otázky týkajúce sa spracúvania jej osobných údajov, povinností vyplývajúcich z príslušných právnych predpisov v oblasti ochrany osobných údajov, alebo otázky k informáciám obsiahnutým v tomto dokumente. sekretariát môžete kontaktovať prostredníctvom nasledovných kontaktných údajov:

- e-mailová adresa: euroenergy@euroenergysk.sk

- písomne na adrese:

**Euro Energy Slovakia Holding, a.s.   
Schubertova 28/A                                                            
937 01 Želiezovce, Slovensko**

4.4. Dotknutá osoba

a) pri podozrení, že jej osobné údaje sa neoprávnene spracúvajú, môže podať dozornému orgánu - Úradu na ochranu osobných údajov Slovenskej republiky sťažnosť.

4.5. Dotknutá osoba

a) ak nemá spôsobilosť na právne úkony v plnom rozsahu jej práva môže uplatniť zákonný zástupca.

4.6. Dotknutá osoba

a) ak nežije, jej práva, ktoré mala podľa zákona o ochrane osobných údajov, môže uplatniť osoba blízka.

4.7. Dotknuté osoby

1. majú právo požiadať o preukázanie totožnosti osoby poverenej získavaním osobných údajov.